
DISPUTATIO  MEDICA 


INAUGURALIS 


\ 

D  E 

/ 

DYSENTERIA. 


in  hac  Academia  moris  fit,  ut  quif- 
que  ad  fummam  Medicinae  dignitatem 
evehendus,  aliquid  ad  illam  fcrentiam  perti¬ 
nens,  in  lucem  ederet  ;  paucula  igitur  de 
Dyfenteria,  utpote  in  Jamaica,  ubi  medici¬ 
nam  fadlurus  fum,  admodum  frequenti,  con- 
fcribere  flatui, 

MOR. 


A 


I 


2  disputatio  medica 

MORBI  DEFINITIO. 

\ 

Varise  apud  varios' audores  hujus  morbi 
definitiones  extant  ;  omnibus  autem  cele¬ 
berrimi  CuLLENi  quae  fequitur,  anteponen¬ 
da  videtur : 

* 

‘  Pyrexia  contagiofa,  dejetliones  frequen- 
^  tes  mucofae  vel  languinolentae,  retentis  ple- 
^  rumque  faecibus  alvinis,  tormina,  tenefmus. 

‘  Variat, 

‘  I.  Vermibus  comitata. 

f  2.  Rejectis  moleculis  carnofis  vel  feba- 

‘  ceis. 

*  3.  Febre  intermittente  comitata, 

*  q.  Sine  fanguine. 

'f  5.  Miliaria  comitata.’ 


f  CuLLENi  Synop.  Nofol.  Method.  pag.  178. 

Hasc  definitio  praecipua  morbi  figna  com- 
pledlitur  ;  cum  vero  morbi  facies  in  diverfis 
exemplis,  diverfa  iit  ;  has  varietates  nunc  ex- 
equamur  oportet^ 


MORBI  HISTORIA. 

Dyfenteria  exeunte  aeftate  vel  ineunte  au¬ 
tumno,  frequentiffime  vigere  folet  :  modo  a 
pyrexia,  cum  fumma  iaffitudine,  naufea,  fapore 
amaro,  cibi  faftidio,  et  haud  raro  fellis  vomi¬ 
tione  incipit.  Haec  figna  inflammatione  pliis 
minus,  nonnunquam  vero  febre  putrida,  comi¬ 
tantur  :  Modo  autem  a  flgnis  diarrhoeae,  vel 
dejeaionibus  copiofis  et  biJiofls  exorditur, 
nonnunquam  fub  initium  aegrotans  fingultu 
afficitur,  aut  alvus  praeter  naturam  adflrida 
eft,  dum  inteftinorum  flatus,  et  faeva  tormina 
torquent.  Morbus  in  plerifque  exemplis  a 
tenefmo,  torminibus  comitantibus,  ordiri  folet: 
In  qulbufdam  cafibus  tormina  quidem  haud 

h 

fe  oftendunt :  fed  tenefmus  modo  gravior,  mo¬ 
do  lenior,  nunquam  abeft.  Haec  fymptomata, 
progrediente  morbo,  paulatim  graviora  fiunt. 
Qualifcunque  fit  forma  quam  morbus  initio 
induat,  dejcdiones  in  omni  exemplo  eaedem 
fere  brevi  evadunt  ;  hae  quidem  e  fpumofo 
muco,  fanguine  plus  minus  plerumque  tinda, 
potiifimum  confiant :  color  ac  fpiflitudo  varia 
funt.  Sanguis  purus  rionnunquam  dejicitur, 
idque  tanta  copia,  ut  ceger  in  fummo  vitae  pe¬ 
riculo  verfetur,  et  interdum  moriatur.  Pau¬ 
cis  diebus  a  morbo  inchoato,  ftercus  non  nifi 
fcybalorum  forma,  dejicitur  ;  hoc  quavis  ra¬ 
tione  evacuatum,  tormina  ac  tenefmum,  qua- 
dantinus  levat  ;  hoc  autem  levamen  haud  diu 
perflat.  In  quibufdam  cafibus  moleculae,  a- 
dipem  vel  cafeum  referentes,  et  membranae 
vel  partes  tunicae  villofae  abrafae  puri  et  fani- 
ei  putridae  admifiae  dejiciuntur.  Vermes 
quoque  nonnunquam  excernuntur.  Pro¬ 
grediente  morbo  fellis  vomitio,  naufea  et 

fapor 

S 

fapor  amarus  fubinde  obfervantur.  Dolores 
diverfarum  abdominis  partium  flatu  diflenta- 

'rum  faspe  torquent,  et  ad  coftas  fpiirios  adeo 

• 

nonnunquam  feviunt,  ut  fpirandi  difficulta¬ 
tem  inferant.  Morbo  inveterato  ani  prolap- 
fus,  ifchuria  aut  djfuria  comitatus  haud  raro 
accidit.  Hoc  modo  plerumque  progreditur 
djfenteria;  cujus  figna  pro  gravitate  febris 
-comitantis,  plus  minus  graviora  ac  varia  funt, 
et  pro  vario  asgri  habitu  varium  temporis  fpa- 
tium  durant.  Quando  febris  efl:  levis,  aut 
nulla,  morbus  per  aliquot  menfes  perflare 
nonnunquam  folet  :  nonnunquam  vero  jbau- 
cis  diebus  ^ger  violentia  inflammationis,  aut 
lignis  putredinis,  uti  vocantur,  fupervenienti- 
bus,  e  medio  rapitur.  Pyresia  paucis  diebus 
modo  aeger  perite  tradetur,  plerumque  eva- 
nefcit,  et  fanitas  brevi  reflituitur.  Interdum 
vero,  morbo  provediore,  typhus  accenditur  ; 
qua  aeger  in  fummum  vitae  periculum  induci¬ 
tur.  Illa  in  quibufdam  exemplis  etiam  ab 


/ 


initio 

initio  oritur,  et  per  totum  morbi  decurfum 
perilat.  Alii  fomnolentia,  alii  vigilia  pervi¬ 
cace,  alii  vero  etiam  ab  initio  convuliionibus 
afficiuntur.  In  quibufdam  exemplis  leniori¬ 
bus  delirium  etiam  morbi  initio  adefl.  Si 
morbus  malignus  futurus  Iit,  lingua,  quas  in- 
tio  muco  albo  obducta  fuerat,  colorem  nigri¬ 
cantem,  aut  fufcum  induit.  Dentes  crufta 

I 

nigra  teguntur,  cutis  fit  infigniter  calida  ac 
ficca  ;  fitifque  inexplebilis  urget.  His  fuper- 
veniunt  maxima  anxietatis  fenfus,  delirium^ 
eruptio  miliaris,  petecbiae,  interdum  aphthae 
et  convulfiones.  In  quibufdam  cafibus  cor¬ 
pus  marcefcit,  et  dolores  rheumatifmum  fimu- 
lantes  in  variis  artuum  abdominifque  partibus 
infeftant,  anxietas  praecordia  opprimit,  cibum 
vel  leviffimura  llomachus  faftidit,  ac  rejicit, 

tormina  laeviora  fiunt,  nec  dejedlione  mitigan- 

\ 

tur,  qute  jam  frequentior  fada  fetorem  in- 
tolerandum,  praefertim  fi  inteftina  gangraena 
afficiantur,  undique  diffundit.  Hunc  autem 
fetorem  praegrediuntur  interdum  dejedliones 

olidce^ 

olidae,  oleofe  ac  nigrae,  et  moleculae  carnis  livi- 
da  ejiciuntur  ;  urina  parca,  pallida,  ac  limpi¬ 
da  redditur.  Jamque  tormina,  quae  antea  fum- 
mo  cruciatu  aegrum  torquebant,  celTant ;  ar¬ 
teriarum  pulfus  debiles  ac  abnormes  fiunt  ; 
fingultus  fupervenit ;  urina  et  flercus,  infcio 
^gro,  elabuntur  ;  fudor  gelidus  prorumpit ; 
djfphagia  accedit ;  oculi  hebefcunt ;  extre¬ 
ma  corporis  frigent ;  vifus  imminuitu’%  vel 
prorfus  aboletur ;  et  mors  tandem  mifeiiis  fi¬ 
nem  imponit.  Quo  morbi  hiftoria  plenior  et 
accuratior  fiat,  ph^nomena  cadaverum  inci- 
fione  indagata  fubjicienda  funt. 

I 


CADAVERUM  INCISIO. 

Inteflina  crafTa  ab  hac  pefle  potifiimum  af¬ 
ficiuntur  fere  feniper  inflammatione,  aut  gan- 
grcena,  vel  utraque  fimul  labo  ant.  Colon 

ac  recflum  maxime  ac  faepiffime  mflai amata, 

/ 

ac  ulcerata,  et  aliquando  conftrida  mveata 

fuerunt, 

fuerunt,  tunicae  ipforum  praeternaturam  craf- 
fae,  nigrae,  et  quafi  putridae  fuerunt,  et  tunica 
villofa  exefa  confpiciebatur.  Inteftina  tenuia 
fibi  invicem  adhaerere,  iliumque  ulceribus 
plurimis  exiguis  occupari  vifa  funt.  Teilante 
Bontio,  veficula  fellea  humore  albo,  nullo 
limul  feli  is  veftigio  exiftente,  plena  reperta 
fuit.  Peritoneum  jufto  craffius  in  quibufdam 
exemplis  inteflinis  adhaerere  compertum  fuit. 
Cei.  Monro  in  praelectionibus  varia  fpecimi- 
na  ftragis  dirae,  quam  hoc  malum  dat,  quotan» 
nis  oftendere  lolet. 


CAUSiE  REMOTA. 

Dyfenteriam  inter  ac  putridinem,  aliquem 
plerumque  nexum  intercedere  hinc  liquido 
conflat,  quod  in  his  anni  tempeflatibus,  et  in 
locis,  quae  putredini  maxime  favent,  potifli- 
mum  vigere  folet,  et  febribus  putridis  faepe 
conjungatur.  Porro  djfenteria  intermitten¬ 
tibus 

tibus  ac  remittentibus  haud  raro  llipatur,  et  in 
quibufdam  exemplis  in  remittentem  vel  tertia¬ 
nam  mutari  fertur.  In  hujufmodi  calibus  terti¬ 
anarum  paroxifmi  dejed;ionibus,  ac  fasvis  tormi¬ 
nibus  comitantur;  quae  quidem  res  intermitten¬ 
tes  ac  dyfenteriam  eafdem  caufas  remotas  ha¬ 
bere  probare  videtur.  Haec  opinio  haud  pa¬ 
rum  confirmatur,  eo  quod  in  iifdem  anni  tem- 
peflatibus  ac  terrae  locis  contingunt,  quodque 
ambo  bile  copiose  evacuato  levati  fuerunt. 
Cum  autem  cholera  in  eodem  rerum  flatu  ori¬ 
atur,  et  dyfenteriae  fignis  faepe  immunis  fit, 
de  nexu  dyfenteriarn  inter  ac  fellis  flatum 
vix  aliquid  flatuere  pofTuraus.  Caufe  remo¬ 
tae  ad  duo  capita  referendm  funt  ;  jure  enim 
in  Pr^difponentes  et  Occafionales  dividuntur. 
Illae  funt  omnia  quotquot  corpus  infirmant, 
et  fere  innumerae  funt ;  praecipue  antem  viden¬ 
tur  humor  quovis  modo  applicatus,  veluti,  aer 
bumidus,  vefles  aut  flragula  humida,  &c.  af- 
fedlus  animi  deprimentes,  ftudium  intenfius, 

jejunium,  morbi  praegreffi,  immunditia,  li- 

1 

B  quorum 

quorum  inebriantium  abufus,  Venus  nimia, 
defatigatio,  calor  ingens  praecipue  fi  humori 
conjungatur,  diaeta  parca,  defectus  aeris  libe¬ 
rioris,  cibi  animalis  et  aquae,  vapores  putridi, 
cadaverum  quae  fub  dio  infepulta  putrefcunt. 
Hinc  morbus  faepe  in  urbibus  obfeffis,  in  ca- 
ftris,  in  claffibus  ac  locis  paludofis,  graflari  fo- 
let.  Caufa  excitans  eft  contagio  fui  generis. 
Utrum  morbus  line  contagione  o  iri  potell, 
necne  anceps  haereo.  Cei.  Medicus  War- 
DROPE  dyfenteriam  in  caltris  Britannicis,  bel¬ 
lo  Americano,  ab  humore  folo  oriri  obferva- 
»  vit :  nulla  enim,  inquit,  caufa  aderat,  cur 

contagionem  fpecificam  ibi  exiftere  fufpicare- 

/ 

tur  ;  nec  defunt  quibus  videtur  morbum  a  fri¬ 
gore  folo  corpori  admoto  oriri ;  frudus  quo¬ 
que  nimia  copia  devorati,  et  fuccus  immatu¬ 
rus  arundinis  facchariferae,  dyfenteriam  faepe 
intulilTe  feruntur.  Haec  omnia  autem  admo¬ 
dum  dubia  mihi  videntur,  verilimile  enim 
mihi  videtur,  contagionem  clam  fubfuifle,  et 
innocuam  et  adionis  expertem  manliffe,  donec 

paufag 

caufce  debilitantes  fcilicet,  humor,  frigus  et 
frudus  immaturi,  effectus  fuos  in  corpore  edi¬ 
derant.  Quod  ad  vapores  putridos  animales  at¬ 
tinet,  audor  eft  cel.  Cullenus  fe  obfervaffe 
eos  nonnunquam  diarrhoeam  moviffe,  dyfente- 
riam  autem  ab  iifdem  ortam  effe,  nunquam 
pro  certo  dicere  potuiffe.  Frudus  imhiaturi 
diarrhcnam  quidem  faepe  cient.  Minime  ve¬ 
ro  crediderem  dyfenteriam  quippe  cujus  fig- 
na  femper  eadem  funt,  quamque  pro  certo 
contagiofam  effe  novimus,  a  tot  caufis  diverlis 
excitantibus  inferri. 


DE  CAUSA  PROXIMA. 

Cum  dyfenteria  plerumque  inftar  diarrhoea 
a  dejedionibus  incipiat,  vix  dubitari  potcft 
quin  morbus  faltem  initio  pendeat  ab  aci  i, 
quod  motum  inteftinorum  periftalticum  inten¬ 
dit,  tunicas  inteftinorum  teneras  irritat,  in¬ 
flammat,  et  tandem  exedit,  ac  exulcerat  j  tuni¬ 
cae 


N  ■ 

cae  enim  vaforum  fanguinem  vehentium,  adeo 
nonnunquam  exeduntur,  ut,  teftante  Profef- 
fore  Monro,  profufiones  fanguinis  periculofae* 
infequantur.  Haec  omnia  cadaverum  incifi- 
one  demonftrata  fuerunt,  faeces  alvinae  ple- 
rumque  retinentur,  in  coli  cellulis  induran¬ 
tur  ;  retentae  tormina,  tenefmum,  et  fane  om¬ 
nia  figna  irritatione  fua  augent.  Haec  igitur 
Materia  acris  ac  Inflammatio  pro  caufa  pro¬ 
xima  haberi  debent  :  Spafmus  enim  efl;  po¬ 
tius  effectus  quam  caufa  morbi. 


DE  RATIONE  SYMPTOMATUM. 

Pyrexia  in  hoc  morbo  ab  eadem  caufa  re- 
inota  ac  febris  in  genere  pendere  mihi  vide¬ 
tur  ;  illa  autem  variat  pro  anni  tempeflate, 
regione,  loci  fitu,  aegri  viribus,  ac  >  corporis 
habitu :  Pyrexiae  caufa  efl;  forfan  debilitas,  et 
vaforum  extremorum  fpafmus,  fecretio  bilis 

au  da 

audla  pendere  videtur  a  curfu  humorum  in- 
trorfum  fadlo  ;  in  hoe  enim  morbo  cutis  in- 
ligniter  licca  eft  ;  porro  cum  ex  diaetis  mate- 
ria  acris  inteftina  irritet,  atque  tandem  inflam¬ 
matione  ac  gangraena  afficiat,  mirum  non  eft 
fi  tormina  ac  frequens  defidendi  defiderium 
fuperveniant.  Inteftina  enim  funt  admodum 
irritabilia,  et  magna  fentiendi  facultate  pol¬ 
lent^  inflammata  igitur  ac  debilitata  fpafmo 
afficiantur  oportet ;  hinc  feces  in  colo,  fede 
fcilicet  morbi  praecipua  retinentur,  et  tandem 
partibus  tenuioribus  refbrptis  indurantur,  et 
irritando  partes  jam  inflammatas,  et  admo¬ 
dum  fenflles,  tormina  faeva  excitant.  Hinc 
facile  intelligitur  quare  fcybalis  evacuatis, 
omnia  figna  plerumque  levantur,  non  autem 
femper  ex  toto  mitigantur  ;  cum  enim  tunica 
villofa  exeditur,  et  inflammatio  multum  inten¬ 
ditur,  res  blahdiffimae  tormina  excitabunt  : 
dejediones  fanguinolentie,  aut  fanguinis,  a 
vafis  fanguiferis  exefis  proveniunt,  (^od  ad 
tenefmi  caufam  attinet,  pendet,  uti  Culle- 

Nus  opinatur,  ab  ofcillatione,  qnse  diffundi¬ 
tur  a  fede  fpafmi  ultra  quem  motus  periftalti- 
cus  propagari  non  poteft,  ad  anum  ufque,  ubi 
quafi  in  pundo  fixo  fiflitur  ;  canalis  alimen¬ 
tarius  nonnunquam  praeter  modum  diflendi- 
tur,  quia  flatus  ob  fpafmum  defcendere  ne¬ 
quit  :  Prolapfum  ani  ab  iteratis  ac  violentis 
defidendi  conaminibus  oriri  minime  quidem 
mirandum  eft.  Petechiae,  quae  nonnunquam 
fuper  cutem  fe  oftendunt,  et  flercoris  fpuma 
ac  foetor  intolerandus,  a  magna  debilitate, 
et  infigni  forfan  humorum  in  putredinem  pro¬ 
clivitate  oriuntur. 


DE  DIAGNOSI. 

Diarrhoea,  dyfenteriam  incipientem,  adeo 
nonnunquam  fimulat,  ut  non  femper  facile 
diflingui  poflint.  Haec  autem  fimilitudo  rara 
efl,  et  difcrimen  brevi  quidem  inveniri  potefl. 
Faeces  enim  alvinae  in  diarrhoea  femper  de¬ 
jiciuntur: 

jiciuntur :  Poft  paucos  autem  dies  in  dyfen- 
teria  retinentur,  et  raro  nili  fcybalorum  forma 
dejiciuntur.  Porro  diarrhoea  nullam  habet 
pyrexiam  primariam,  neque  contagione  vul¬ 
gatur  ;  haec  autem  res  longe  aliter  fe  in  dy- 

fenteria  habet. 


DE  PROGNOSI. 

Judicium  de  diri  hujus  morbi  eventu  faepc 
incertum,  et  nonnunquam  infelix  Iit,  oportet ; 
plurimum  enim  periculi  femper  habet.  Si 
brevi  poft  emetica  ac  cathartica  adminiftrata 
figna  leventur,  fi  tormina  ac  tenefmus  minu¬ 
antur,  ac  rarius  recrudefcant ;  fi  aegri  vires 
haud  infigniter  frangantur,  fi  vomitus  non 
adeo  frequens  eft,  et  denique  fi  dejedtiones 
fanguine  non  tingantur,  et  ad  naturales  acci¬ 
dentes  fpeciem  ftercoream  quadantenus  indu¬ 
ant,  et  copiofiores  fiunt,  et  febris  non  fit  typho- 

des 

des  exitum  fauftum  fperare  licet.  Contra, 
pyrexia  typhodes,  frequens  ac  vehemens,  vo¬ 
mitio,  fingultus,  dejediones  numero  audae,  et 
folito  'minores,  fpumofae,  foetidas,  vix  toleran¬ 
dae,  infcio  aegro,  elabentes,  tormina  ac  tenef- 
mus  auda,  facies  pallida,  delirium,  pulfus  de¬ 
biles,  ac  abnormes,  abdominis  tumor,  aphthae 
vel  faucium  dolor,  eruptio  miliaris,  vibices, 
maculae,  convulliones,  animi  deliquia,  fri¬ 
gus  extremorum,  funt  ligna  peffimi  ominis. 
Singultus  quidem,  morbi  initio,  non  adeo  ti¬ 
mendus  eft,  fed  finem  verfus,  elt  pellimum 
fignum,  et  gangraenam  indicat.  Nervorum 
contradio  fpafmodica  in  pueris  eft  pellimum 
lignum,  teftante  Zimmerman,  eos  enim  brevi 
omni  fenfu  orbat,  ^tate  provedi,  mulieres 
uterum  gerentes,  ac  pueri  plerumque,  hac 
pelle  vexati,  e  medio  rapiuntur.  Si  pyrexia 
plurimum  inflammationis  habeat,  maximum 
periculum  inftare  folet.  Ardoris  in  abdomine 
fenfus,  et  tormina  immania  fubito  ceflantia 
inftare  mortem  lignificant :  lignis  lethalibus 


annumerantur 

annumerantur  iderus  fuperveniens  a  Bagli- 
vio,  et  urina  limpida  ac  parca  ab  Huxha» 
ivi  IO,  aliqua  tamen  falutis  fpes  fovenda  eft, 
dum  ftercus  ac  urina  non  line  aegri  volun¬ 
tate  excernuntur. 


RATIO  MEDENDI. 

I 

Cum  febris  quae  dyfenteriam  comitatur  in 
diverlis  exemplis,  diverfa  Iit,  medendi  conlilia 
pariter  diverfa  lint,  oportet  ;  nonnunquam 
enim  diathelis  phlogillica,  live  vis  cordis  et 
arteriarum  nimia,  ab  initio  adell :  Modo  au¬ 
tem  diathelis  putrida  cum  magna  debilitate  a 

% 

morbo  inchoato,  obfervatur.  In  omni  exem¬ 
plo,  materia  morbofa  atque  fcybala  intellina 
irritant  ac  rodunt ;  conlilia  igitur  huic  mor¬ 
bo  maxime  accommodata  fequentia  videntur  : 

I.  Materiam  morbofam  ex  inteftinis  eva¬ 
cuare. 


G 


II. 

II.  Diathefin  phlogifticam  tollere. 

III.  Spafmum  folvere,  et  ligna  molella  le¬ 
vare. 

IV.  Intellina  ab  acrimonia  defendere. 

V.  Debilitati  ac  putredini  occurrere. 

Primum  Confilium  abfolvitur  medicamen¬ 
tis  catharticis,  ac  vomitoriis.  Longum  ac  in¬ 
utile  foret,  omnia  cathartica  enumerare,  quae 
a  variis  medicis  in  hoc  morbo  decantantur. 
Acerrima  olim  dari  folebant ;  Clinici  autem 
hodierni,  pellimos  eorum  elfedus  experientia 
dodti,  non  nili  mitioribus  utuntur.  Sales 
neutri,  aut  oleum  recini,  votis  plerumque  re- 
fpondent ;  Magnejia  vitriolata,  foda  vitriolata, 
foda  tartarizata,  et  foda  phofphorata^  &c.  prae- 
fcribi  polTurit ;  vel  parvs  antlm,  tartariz,  do- 
fes,  uti  nos  monet  celeberrimus  Cullenus,  qui 
hoc  medicamentum  omnibus  praeltare  compe-  , 
rit.  Alvus  lingulis  diebus,  vel  quolibet  biduo, 

vel 

vel  triduo,  prout  ligna  poftulaverint,  leniter 
purganda  ell.  Hic  loci,  formulam,  quae  a  ce¬ 
leberrimo  Lind  haud  parum  commendatur, 
fubj ungere  juvat : 

‘  Mannae  optimae  unciam, 

‘  Antimonii  tartarizati  grana  duo, 

‘  Emullionis  communis  libram, 

^  Syrupi  papaveris  femunciam  : 

^  Mifce.’ 

Hujus  millurae  unciam  omni  femihora  capien¬ 
dam,  et  hora  fonini  haulluni  anodynum,  prae- 
fcribere  folebat. — — Soda  phofphorata  vei  foda 
tartarizata  jufculo  ovillo  foluta  plerifque  ali¬ 
is  falibus  neutris  gratiora,  reperiuntur.  Lotio¬ 
nes  emollientes,  valde  profunt,  partes  inflam¬ 
matas  fovendo,  et  fi  opium  conjungatur,  tor¬ 
mina  ac  tenefmus,  mirum  in  modum  levantur, 
et  faepe  confopiuntur  ;  his  autem  alvi  purgatio 

4 

‘femper  praemittenda  ell.  Parum  enim  profi¬ 
ciunt,  ni  fcybala  evacuentur.  Prout  res  po- 

llulaverint 

ftulaverint,  iterandas  funt,  et  forlkn  jufcula 
ovilla,  omnibus  anteferenda  funt.  Celeberri^ 
mus  ZiMMERMAN,  vomitionem,  in  hoc  morbo 
multum  commendat.  Anthnonium  tartariza^ 
tuviy  aqua  hordeata  folutum,  dolibus  pro  aegri 
viribus  iteratis,  etpernodtem  continuatis,  pras** 
fcribere,  et  frudlibus  tamarindorum  fecundo, 
vel  tertio  quoque  die,  ad  alvum  laxandum, 
uti  folebat.  Timendum  autem  eil  ne  acida 
hujufmodi  frudluum,  tormina  augeant.  Cum 
morbus  igitur  impetum  facit,  emetica  ilatim 
praefcribenda,  nili  ligna  pollulaverint,  ut  fan- 

i 

guinis  detradio  praemittatur  :  die  fequente, 
alvi  purgatio,  modo  quem  fupra  diximus,  prae¬ 
cipienda  eft.  Sunt  alia  medicamenta  purgan¬ 
tia,  quae  a  quibufdam  Medicis  celeberrimis 
tantis  laudibus  efferuntur,  ut  illa  lilentio  prae- 
terire,  nefas  videatur.  Celeberrimus  Degner 
in  libro  fuo,  De  Aere  et  Epidemicis,  rheum,  et 
lixivam  e  tartaro,  medicamentum  divinum  po¬ 
tius  quam  humanum,  appellat.  Verendum 
autem,  ne  lixiva  purificata  partes  plus  fatis 

jam 

jam  inflammatas,  irritet.  Huxham  ac  Prin- 
GLE  idem  medicamentum,  fcilicet  rheum, 
magnis  laudibus  profequuntur  :  Ille,  ad  ver¬ 
mes,  11  qui  forte  adfint,  fugandos,  hydrargyrurn 
muriatum  mitem,  commendat,  et  rheum  pro 
medicamento  cathartico  optimo,  habet :  Hic, 
rheum  laudat  potiflimum  fi  pauca  bydrargyri 
muriati  mitis  grana,  conjungantur:  Sic  com¬ 
mixtum  nunquam  fe  fefellifle,  aflerit.  Vitrum 
antimonii  ceratum,  plurimum  nec  injuria,  a 
celeberrimo  Cleghorn  et  Profeflbre  Home, 
commendatur.  Celeberrimus  Medicus  Clark, 
mercurium  muriatum  mitem,  vel  calomelas,  eti¬ 
am  atque  etiam,  commendat.  Hoc  enim,  in¬ 
quit,  medicamentum,  dyfenteriam  tam  acutam, 
quam  vetuftam,  tum  in  pueris,  tum  in  adul¬ 
tis,  faepiflime  fanafle ;  morbumque  uti  poft 
csetera  medicamenta  evenire  folet,  non  reci¬ 
divum  fieri,  affirmat.  Ita  propinandum  mo¬ 
net,  ut  alvi  purgatio  non  fiat ;  quamprimum 
os  afficitur,  et  ptyalifmus  fupervenit,  morbus 
eyanefcit.  Hora  fomni,  febre  ac  naufea  pre- 

i- 

mentibus^ 

mentibus,  bolum  ex  antimonii  tartarizati^  gra¬ 
no  dimidio  et  mercurii  muriati  mitis,  granis 
quinque  pauxillo  opii  addito,  praefcribere  fo- 
lebat.  Si  poft  grana  triginta  vel  quadraginta 
medicamenti  hoc  modo  praefcripti,  ftercus  na¬ 
turale  non  fequitur,  tunc  opium  omittendum 

% 

putat,  et  dolis  medicamenti  augetur,  ut  alvi 
purgatio  fiat.  Sic  morbus  plerumque  tolli¬ 
tur;  huic  fini,  ut  vir  celeberrimus  inquit, 
grana  duodecim  aliquando  refpondent  ;  ple¬ 
rumque  vero  triginta  vel  quadraginta  opus 
eft.  Hujus  medicamenti  ufui  objici  folet,  in- 
teftina  Julio  jam  irritabilmra  efie  ;  ac  proinde 
fieri  non  pofle,  quin  tormina,  casteraque  ligna, 
acerbentur.  Refpondit  vero,  fe  hoc  remedio 
ufum  efie,  in  cafibus  longis,  iifque  acutis,  qui 
caeteris  medicaminibus  obllitilTent ;  nullum¬ 
que  malum  effeclum  infequutum  efie. 

Secundum  Confilium  neceflarium  evadit, 
cum  morbus  inflammationis  lignis  comitatur, 
ut  vere  et  hieme  accedere  folet.  Sanguis 

his 

his  rebus  circumflantibus,  pro  aegri  viribus  et 
violentia  fignorum,  detrahendus  eft.  CeL  Medi¬ 
cus  Donald  Monro,  fanguinis  detractionem 
plurimum  profuiffe  comperit,  in  exemplis, 
quibus  aeger  ingenti  redi  dolore,  torquebatur, 
hoc  enim  modo  ^llippurationem  alibquin  non 
line  ratione  pertimefcendam,  fe  praecavilTe,  af- 
ferit. 

Tertium  Confilium,  fpafmum  fcilicet  folve- 
re,  abfolvitur,  augendo  humorum  curfum,  fu- 
perficiem  verfus.  Multa  ex  medicamentis, 
quae  ad  primum  confilium  exequendum  fupra 
laudavimus ;  huic  pariter  haud  male  accom¬ 
modata  funt,  omnibus  enim  medicis  notum 
efi,  quantus  fiomachum  inter  ac  cutem,  con- 
fenfus,  intercedit :  Hinc  medicamenta  vomi¬ 
toria,  poli  effedus  fuos  primarios,  ventriculi 
fcilicet  exinanitionem,  /exhalationem  fuper 
cutem  promovent,  cumque  haec  excretio  fup- 
preiTa,  inter  caufas  dyfenteriae  remotas,  jure  re- 
cenfeatur,  non  vel  minime  dubitandum  cen- 

feo, 

feo,  quin  in  hoc  morbo  plurimum  poffiL 
Nec  moror  quae  cel.  Degner  huic  medendi 
coniilio  objicit;  conflat  enim  experientia, .ex¬ 
halationem  per  cutem,  egregios  in  hoc  mor¬ 
bo  efFedus,'praeflare.  Varia  quidem  funt 
medicamenta  vomitoria  quae  huic  confilio 
haud  male  accommodantur  ;  qualia  funt  me¬ 
dicamenta  ex  antimonio  parata,  veluti  antimo^ 
niiim  tartarizatum,  vinum  antimonii  tartarizati^ 
8tc. ;  et  medicamenta  ex  vegetabilibus  deriva- 

t 

ta,  veluti  ipecacuanha^  &c.  Horum  quidem 
medicamentorum  deledum,  peritus  Medicus, 
nunquam  omittet :  In  calidis  regionibus,  ob 
debilitatem,  quae  fere  femper  hunc  morbum 
infignit,  antimonium  tartarizatum  vix  ac  ne 
vix  quidem,  pr^fcribendum  efl.  Hoc  qui¬ 
dem  medicamentum,  regionibus  frigidis,  in 
.  quibus,  diathefis  phlogiflica  viget,  magis  ac¬ 
commodum  videtur :  Ipecacuanha,  igitur,  in 
omnibus  cafibus,  ubi  debilitas  efl  infignis,  an¬ 
teponenda  mihi  videtur  ;  in  quibufdam  fane 
exemplis,  eo  ufque  convelluntur  vires,  ut  infu- 

fum 

fiim  chamcemeli,  caeteris  omnibus  tutior  fit. 
Antimonium  tartarizaturn  dofibus  parvis  prse- 
fcriptum,  in  exemplis  ubi  vires  parum  fra» 
dae  funt,  humores  fuperficiem  verfus  infigni- 
ter  ac  tuto  diriget.  Remedia  externa  ad  fpaf- 
mum  folvendum  funt,  fotus,  balneum  tepidum, 
et  epifpaflica,  quae  nunquam  negligenda  funt. 
Epifpaflica  quidem  in  omni  fere  exemplo 
conveniunt ,  in  cafibus  autem,  ubi  debilitas 
efl  infignis,  balneum  tepidum  aegre,  ac  caute 
adhibendum  eft.  De  effedibus  antimonii  cal¬ 
car  e  o-phofphorati  in  hoc  morbo,  nihil,  quate¬ 
nus  mihi  noviffe  contigit,  apud  fcriptores  me¬ 
dicos  vulgatur ;  facile  autem  crediderim  hoc 
medicamentum  praeftantiffimos  in  hoc  morbo 
effedus  editurum.  In  ventriculum  enim  non 
fcque  violenter  agit  ac  antimo7iium  tartariza- 
tuM  .*  porro  in  totum  canalem  alimentarium 
et  cutem,  certius  quam  alia  ex.antimonio  pa- 
rata  agit ,  nec  vires  hujus  medicamenti,  ut 
quibufdam  Medicis  celeberrimis  olim  perfuar 
fum  fuit,  ex  acido  ventriculi,  et  inteflinorum, 

D  pendet  ^ 

pendet ;  conflat  enim  experimentis  cel.  Me¬ 
dici  Pearson,  hoc  medicamentum  conflari 
ex  calce  antimonii  et  calce  phofphorata^  quae 
omnia  elementa  flbi  invicem  conjunguntur, 
et  falem  triplicem  efficiunt.  Hinc  patet  ef- 
fedlus  ejus  a  canalis  alimentarii  acido  minime 
pendere  ;  nec  adeo  elTe  periculofum  ac  qui- 
bufdam  olim  perfuafum  fuit.  Vix  igitur  du¬ 
bitari  poteft,  quin  huic  confilio  quam  optime 
refponderit. 

^lartum  Confilium,  fcilicet,  inteftina  ab 
acrimonia  defendere,  et  flgna  molefta  levare, 
medicamentis  demulcentibus  ac  anodynis  ex¬ 
plebitur  ;  qualia  funt,  aqua  hordeata,  mucila- 
go  gummi  Arabici,  olea  blanda,  jufcula  ex^ 
carnibus,  et  opium.  Gummi  Arabicum  aqua 
hordei  folutum,  forma  lotionis  adhibitum,  po^- 
tiffimum  fi  opium  conjungatur,  colon  oblinen¬ 
do  ac  fovendo  praeclaros  edit  efledus ;  intefti¬ 
na  enim  at  acrium  irritatione  defendit,  et  tor¬ 
mina  ac  tenefmum  obtundit  ac  fopit.  Deliri- 
■pm  pertinax  ac  vigilia,  quae  aegrum  haud  raro 

torquent^ 

torquent,  hauftu  anodyno  levanda  funt.’  Huic 
pariter  conlilio  haud  male  refpondet  potus 
copiofus  ac  blandus,  veluti  aqua  hordeata  cum 
pauxillo  facchari,  et  dicCta  idonea,  qualis  eft 
fago,  jufcuium  ovillum,  pullinium,  &c.  fruc¬ 
tus  recentes,  quales  funt  uvae,  fragaria,  auran- 
tium,  et  poma  mitia,  morbo  nondum  provec¬ 
to  optime  accommodari  videntur  ;  ufu  autem 
eorum  morbi  finem  verfus,  quando  acor  ven¬ 
triculi  ac  tubi  inteftinalis  infignis  eft,  abftinen- 
dum  erit,  et  tunc  potione  cretacea  utendum 


^intum  Con filium,  fcilicet,  debilitati  ac 
putredini  occurrere,  medicamentis  tonicis,  ili- 
mulantibus  atque  antifepticis  abfolvitur.  Re¬ 
media  roborantia  fere  innumera  apud  medi¬ 
cos  reperiunda  funt,  veluti  aftringentia,  quo¬ 
rum  praecipua  funt,  pulvis  ftipticus,  caiechu : 
Omnium  vero  hujufmodi  remediorum  prin  ceps 
eft  Cinchona,  atque  aer  frigidulus,  ac  recens. 
- Ventriculo  ac  inteftinis,  fatis  depletis,  et 

‘i 

faecibus  naturalibus  dejedis,  cinchona  ftatim 

praefcribenda 

praefcribenda  eft.  Si  febris '  quae  dyfenteri- 
am  comitatur  remittat,  vel  intermittat,  llatim, 
etiam  morbi  initio,  prsefcribi  debet,  li  nulla 
inflammationis  figna  adfint ;  ne  febris  conti¬ 
nua  fiat,  quod  in  regionibus  calidis  evenire 
folet,  interdum  aliquantulum  opii  una  cum 
cinchona  propinatur,  potiflimura,  quando  hic 
alvum  ciet.  Stimulantium  princeps  et  opti¬ 
mum  folatium  mortalibus  aegris,  eft  vinum 
generorum ;  omnibus  forfan  praeftat  vinum 

I 

rubrum  Lufitanum,  Madarenfe,  et  Burdiga- 
lenfe.  Mundities  fummam  medici  attentio¬ 
nem  in  hoc  morbo  fibi  vindicat  ;  lintea  igitur 
ac  ftragula  quotidie  mutanda  funt.  Omnia 
excreta,  et  vafa  quae  illa  continent,  ftatim  eli¬ 
minanda  funt;  nec  vafa,  nili  prius’  optime  pur¬ 
gata,  in  aegri  cubiculum  admittenda.  Vinum 
Rhenanum,  aqua  et  parvo  faccharo  additis,  po¬ 
tus  eft  gratiflimus,  et  humorem  in  putredi- 

i 

nem  proclivitati,  fortiter  occurrit.  Hoc  igi-  * 
tur,  et  interdum  vino  rubro  Burdigalenfi, 
prout  aegro  magis  arrideant,  caluifle  juvabit. 


FINIS, 


